Nafarroako Parlamentuko Mahaiak, 2019ko urriaren 7an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Ángel Ansa Echegaray jaunak aurkeztutako galdera, Nafarroako Gazteriaren Kontseiluaren antolamenduari eta funtzionamenduari buruzko oinarrizko arauak ezartzen dituen eta eskualdeko nahiz tokiko gazteriaren kontseiluen printzipio orokorrak onesten dituen Foru Dekretuaren proiektuari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2019ko urriaren 7an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikia dagoen Ángel Ansa Echegaray jaunak, Legebiltzarreko Erregelamenduan ezarritakoaren babesean, honako galdera hau aurkezten du, Lehendakaritzako, Berdintasuneko, Funtzio Publikoko eta Barneko kontseilariak Osoko Bilkuran ahoz erantzun dezan:

Idazkaritza Tekniko Nagusiak gabeziak detektatu ditu Nafarroako Gazteriaren Kontseiluko antolakuntzaren eta funtzionamenduaren oinarrizko arauak ezarri eta gazteriaren eskualde- eta toki-kontseiluak arautzen dituzten printzipio orokorrak onesten dituen Foru Dekretuaren proiektuan, halako moduan non apirilaren 1ean eten egin baitzen horren izapidetzea. Zer gabezia dira horiek? Zer epe aurreikusten ditu departamentuak dekretu horren tramitazioari berriro ekiteko?

Iruñean, 2019ko irailaren 30ean

Foru parlamentaria: Ángel Ansa Echegaray